A NETFLIX SOROZATA
Félelem.
A közeli veszély letaglózó érzete. Rettegett rémálom, ami valóra válik. Ám
aki nagyhatalmú maffiavezérnek készül, az másképpen tekint az érzelmekre.
A vezérek félelemmel uralkodnak. Ez a fő fegyverük.
És akad egy kipróbált módszer, ami segít a borzongatásban.
Ahhoz, hogy féljenek tőled… erőszakosnak kell lenned.
Ha képes vagy kimondani: „Megöllek. Megölöm a nejedet. Megölöm a lányodat. Ne
csessz ki velem!”, akkor gyorsan megnő a hatalmad.
Ebben senki nem volt hatékonyabb, mint a szicíliai vezérek vezére: Salvatore „Toto”
Riina.
Toto Riina egy tömeggyilkos volt, egy teljhatalmú úr.
Riina megfélemlítésre használta az erőszakot. Országos szinten.
Riina könyörtelen módszerei majdnem két évtizedre biztosították a hatalmát a
szicíliai maffia fölött. Még becenevet is kapott: „La Belva”. A Bestia. Ha kíváncsi
vagy, mi mindenre képes a terror, jól figyelj!
SALVATORE RIINA – URALKODJ TERRORRAL!
Toto Riina zsarnoki módon uralta a szicíliai maffiát, és milliárdokat
keresett különféle ügyleteken: globális drogkereskedelmen, fegyvercsempészeten és…
ingatlanokon. Ám egy komoly eredmény még híresebbé tette.
Az áldozatai számát nyolcszáz és ezer közé teszik.
De hogyan vált Riina a kegyetlenség precíz mesterévé? Gyakorolt! Hadd mondjam
el, hogy értem!
ELSŐ TÉNY: RIINA ERŐSZAKOS HELYEN SZÜLETETT
Toto Riina 1930-ban született, egy corleone-i földművescsaládban.
Corleone egy tipikus vidéki város volt, erős maffiajelenléttel. Riina apja és
testvérei be voltak kötve a helyi maffiához, így ő maga is elkezdett mászni
felfelé a ranglétrán – a Corleonesi-klán vezére akart lenni.
MÁSODIK TÉNY: RIINA A HÁTTÉRBŐL IRÁNYÍTOTT
Miután 1969-ben gyilkossággal vádolták, Riina meghúzta magát… de nem vonult
vissza.
Fegyverként használta a titokzatosságát, még a maffián belül is; afféle árnyékká
vált, aki akárhol lehet, és bármilyen beszélgetést hallhat.
Halló!
HARMADIK TÉNY: RIINA NEM OSZTOZOTT A HATALMÁN
Riina 1974-ben vette át a Corleonesi-klán vezetését, ám még nagyobb tervei voltak.
Arra tört, hogy a legnagyobb úr legyen. A szicíliai maffia vezéreinek vezére.
Nem vágyott luxus-életvitelre. Az anyagi javak nem izgatták, kizárólag a hatalom
érdekelte. Az egyik mondás, amit neki tulajdonítanak, így szól: „Comandare é
meglio che fottere.” Ez lefordítva nagyjából annyit tesz: „A hatalom jobb,
mint a szex.”
Magam sem mondhatnám szebben. Ám ahhoz, hogy követhesd a Bestia példáját, rengeteg
akadályt kell leküzdened. Az első halálra idegesíti a hatalmasokat.
-Friss újság! A legérdekesebb hírek! -Sokan örülnének, ha bekerülnének
a lapokba, ám egy okos vezér soha.
A maffiát nagyon érdekelte a nyilvános imidzse. A sajtó utánajár az erőszakos
bűntetteknek, a mocskos alkuknak, név szerint leleplezi a tetteseket és piszkos
üzelmeiket.
Maffiavezérként néha nem csak a sztorit kell kinyírnod. Jöhetnek a szalagcímek? A
minnesotai főnök, Isadore Blumenfeld – másnéven Kid Cann – a felesége és a lánya
előtt lövette agyon Walter Ligett újságírót, aki nem volt hajlandó felhagyni
a politikai kapcsolatait taglaló cikkekkel. Miután Benito Mussolini
Olaszországába menekült egy gyilkossági vád elől, a new yorki Vito
Genovese elrendelte az antifasiszta lapszerkesztő, Carlo Tresca megölését,
hogy a maga oldalára állítsa a Ducét. Pablo Escobar közismerten megölte egy
kolumbiai újság szerkesztőjét és kiadóját, mert az gyakran írt a drogcsempészekről.
A biztonság kedvéért a szerkesztőséget is lebombázta.
1978 – 4 ÉVVEL RIINA FELEMELKEDÉSE UTÁN
Miközben próbálta megszilárdítani hatalmát a szicíliai maffiában, Riinának
is meggyűlt a baja a negyedik hatalmi ággal. Például vele.
Mario Francese a Giornale de Sicilia nevű, jelentős lap újságírója volt, és
cikket készült írni Riináról.
A téma… Riina korrupt hatalma és gyanús építkezései.
Mario Francese utánajárt a kifizetéseknek és az alapítványoknak, amelyek pénzelték
azt a gátat – méghozzá 200 millió dollárral.
Ez bizony szép summa.
Riina féltette a pozícióját, és gyorsan cselekedett.
Francese már évek óta nyomozott Riina ténykedése után, és végül… kezdte átlátni
az összefüggéseket.
Leírta a maffiózók neveit, de nem állt meg itt: azokat is lebuktatta, akik
üzleteltek velük.
Riina nem hagyhatta, hogy sikerrel járjon,
Ezért parancsot adott sógorának, Leoluca Bagarellának.
Francese késő este indult hazafelé…
…És ahogy közeledett Viale Campania-i otthonához…
Miután a kotnyeles ellenlábas eltűnt, Toto Riina széles mosollyal vette kezébe a
reggeli lapot.
Az erőszak egyértelmű üzenet volt a többi újságírónak, akik a maffia lebuktatásán
dolgoztak: „Állj le, vagy ugyanígy jársz!”
A bosszantó újságíró kiiktatva – egy gonddal kevesebb!
Ám ha totális hatalomra törsz…
Máris jövök.
…Olyan ellenségekkel is számolnod kell, akik nem csak tollal harcolnak.
Hogyan győzheted le őket?
STRATÉGIA: TAROLD LE A KONKURENCIÁT!
A piramis csúcsára csakis a legharciasabb vérebek juthatnak fel – tehát használnod
kell a fogaidat.
A legjobb motiváló erő az erőszak. Hiába vagy a világ legjobb üzletembere – fizikai
erőszak nélkül nem húzhatod sokáig. Esélyed sincs.
A ’80-as évek elején Riina meg akarta sokszorozni hatalmát a szicíliai maffiában
– ám kemény ellenfélbe ütközött, amit úgy hívtak: a Bizottság.
A maffia Bizottsága – másnéven a Cupola – a bűnszervezetek kormánya. Különböző
családok vezetői alkotják; együttműködnek, hogy olajozottan menjen a
biznisz.
Riina először 1969-ben került be a Bizottságba, és azonnal át akarta venni az
uralmat.
Riina szerény célja: rávenni a Bizottságot, hogy ő legyen a Capo dei
Capi, a vezérek vezére. Ám akadt egy kis gond: ez a pozíció… nem létezett.
Riina már kizárólagos hatalmat akart. Nem volt hajlandó osztozni.
Riina úgy döntött, álommunkát farag a jelenlegi melójából.
A Bestia terve: belülről végezni ellenfelei csoportjaival.
Először titkos különalkukat kötött más szicíliai maffiacsaládokkal. Cserébe
elvégezték helyette a piszkos munkát.
Kiiktatták a vezéreket, és Riinához hűséges embereket tettek a helyükre.
Kisvártatva alig maradt életben néhány régi rivális. Az ő tönkretételükhöz már…
„finomabb” terv kellett.
Stefano Bontate az egyik legbefolyásosabb palermói család feje
volt.
Bontate legközelebbi szövetségesét Salvatore Inzerillónak
hívták.
Inzerillo és Bontate Riina ellen voltak, ezért Riina kénytelen volt cselekedni.
Stefano Bontate éppen a 42. születésnapját ünnepelte palermói
otthonában. Riina emberei fülest kaptak a buliról, és elrejtőztek a közelben. Fél
9-kor Bontate ott hagyta a partit, hogy vidéki villájában töltse az éjszakát.
Ám kellemetlen meglepetés várta.
Két és fél héttel később Salvatore Inzerillo meglátogatta a szeretőjét.
Golyóálló Alfa Romeója a ház előtt parkolt. Riina emberei ezt a célpontot sem
vétették el.
Inzerillo légyottja szerencsétlenül végződött, Riina pedig repeshetett az
örömtől.
Ám a Bestia még nem végzett.
Inzerillo kisfia, Giuseppe az apja temetésén megesküdött, hogy bosszút áll.
Riina úgy döntött, neki sem kegyelmez.
Megölték Inzerillo 16 éves fiát.
És mielőtt végeztek vele, Riina levágatta a karját.
Így üzenték meg Riina ellenfeleinek, hogy mire számíthatnak.
Riina terve tökéletesen bevált.
Riina a legkeményebb gyilkosokat is rákényszerítette, hogy az ő szemével
lássák a világot. Mind behódoltak neki. A Bizottság tagjai megadták, amit kért,
hiszen tudták, mi lesz, ha nem teszik.
Sikeresen felhasználtad ellenségeid vérét, hogy megkaparintsd a legfőbb
hatalmat. Folytathatod rettentő uralkodásodat, ám ne lepődj meg, ha a
kormány képében újabb riválissal szembesülsz. Miként mutathatod meg, ki a
nagyfőnök?
STRATÉGIA: HALLGATTASD EL A KORMÁNYT!
A vezérek vezéreként fontos, hogy megmutasd: korlátlan hatalommal
rendelkezel.
Fontos, hogy a maffiavezér dróton rángassa a törvényhozókat, mivel csakis
így terjesztheti ki a hatalmát és az uralmát.
És ha a hősködő politikusok elfelejtik, hol a helyük… emlékeztesd őket! Úgy, mint
Toto Riina.
A ’80-as évek elején a félelem uralkodott, mert az emberek szinte naponta
láttak hullákat az utcákon. Féltek kimerészkedni, alig hagyták el a házaikat.
Szicília a maffia bölcsője – ám ez az új helyzet rémisztő. Idén már vagy 100
leszámoláson vagyunk túl.
A polgárok könyörögtek a politikusok közbelépéséért.
A kormányzat úgy döntött, legtekintélyesebb és legerősebb
rendőrtisztjét, Alberto Dalla Chiesa tábornokot küldi, hogy rendet tegyen a
különleges osztagával.
Ám ha a hatalom megtartásáról volt szó, Riina is különleges erőket vetett be.
1982 Májusában Dalla Chiesa megérkezett Palermóba – ifjú feleségével, Emanuelával
együtt.
Néhány hónappal később a pár egy este elindult a kapitányságról, rendőri
kísérettel.
Ám egy nagy kereszteződésnél körülvették őket. Dalla Chiesa hősiesen védelmezte a
feleségét.
Mindhiába.
Harminc golyót kaptak.
Mondjuk ki, ez elképesztő túlzás volt. Gépfegyver-sortűz egy út közepén?
Egyértelműen üzenetet küldtek a lakosságnak és az egész országnak.
Dalla Chiesa temetésén igencsak dühös tömeg gyűlt össze. Aprópénzzel dobálták
meg a rendőröket, és mérgesek voltak a tehetetlen kormány képviselőire.
Dalla Chiesa temetésén egy gyászoló ezt a szöveget tartotta a magasba: „Így hal meg
a tisztességes szicíliaiak reménye.”
Másképp fogalmazva: küldetés teljesítve!
Dalla Chiesa megölése azt jelentette: „Akárkit kinyírhatunk, akár téged is, ha
az ügyeinkbe ártod magad!”
Ennél világosabb nem is lehetne. Ám a kézikönyv megmutatja, hogy magas elvárások
nélkül minden hatalom összeomlik. Egyetlen hiba katasztrófához vezethet.
STRATÉGIA: EGY MUNKÁT SE HAGYJ FÉLBE!
Ha a teljes társadalom megfélemlítését tervezed… a félmegoldás
nem elég.
Úgy kell leszámolni az ellenséggel, hogy ne állhasson bosszút.
Akivel konfliktusod támadt, azzal mindig gondjaid lesznek. Ezért fontos,
hogy kinyírd.
Az alábbi tiszteletre méltó, bölcs vezérek minden szálat elvarrtak.
Miután Whitey Bulger kiadta a parancsot riválisa, Al Notorangeli megölésére, a
bandavezér testvére és egy peches bárpultos is áldozatul esett, mielőtt a
bérgyilkos kiiktatta a célszemélyt. Az ausztrál maffiózó, Robert Trimbole kétszer
is megpróbálta megölni a drogok ellen kampányoló Donald Mackay-t – először hamis
üzleti ajánlattal csalta csapdába, majd agyonlőtte egy parkolóban.
Joaquin „El Chapo” Guzman tíz éven át próbálta megölni a másik kartell-vezért,
Ramón Arellano Félixet – többek között egy puerto vallartai nightklubban. Amikor
Arellano végre meghalt, El Chapo állítólag azt mondta, ez élete legszebb pillanata.
Mivel már több száz gyilkossággal gyanúsították, Riina komoly
magabiztossággal intézte az efféle ügyeket, ám volt egy riválisa, aki
bosszantóan kisiklott a karmai közül.
Tomasso Buscettát úgy nevezték: „a két világ ura”, mivel az Atlanti-óceán mindkét
oldalán üzletelt.
Kábítószerrel seftelt, és idővel Brazíliába költözött.
Buscetta alapító tagja volt a szicíliai maffia-bizottságnak, és jó viszonyt ápolt
Riina két korábbi áldozatával, Bontate-val és Inzerillóval.
Riina veszélyesnek tartotta, ezért vissza akarta hozni, hogy megölethesse.
Riina úgy döntött, extrém meggyőzési módszerekkel csalogatja elő Buscettát… A
célszemély idősebb fiainak balszerencséjére, akik kocsikázni mentek,
aztán elrabolták őket, és soha többé nem kerültek elő. Úgy tudjuk, a módszer a
Lupara Bianca volt. A „fehér shotgun”.
A Lupara Bianca olyan gyilkossági mód, melynek során eltűnik a holttest. A maffia
előszeretettel használja. Lehetetlen bizonyítékot találni, ráadásul a család
nem búcsúztathatja el az áldozatot.
Riina azt remélte, Buscettát hamar előcsalogatja majd a gyász és bosszúvágy.
Nem így lett.
Karácsony másnapján Riina bérgyilkosokat küldött a palermói
Szabadság-szobor melletti pizzériába.
Meggyilkolták Buscetta vejét és két unokaöccsét.
Furcsa módon nem vették észre Buscetta lányát a pult mögött.
Az ünnepi mészárlás két nap múlva folytatódott.
Buscetta testvérét és unokaöccsét agyonlőtték a család üvegműhelyében.
Tommaso Buscetta tucatnyi rokonát tették el láb alól. A legtöbbjüknek semmi köze
nem volt… a maffiához.
Ám hiába Riina heves igyekezete, Tommaso Buscetta nem akadt horogra.
Buscetta nemet mondott. Nem tért vissza.
Ám Buscetta rejtőzködése önkéntelenül is véget ért.
A brazil hatóságok letartóztatták, és 1984-ben kiadták Olaszországnak. Buscetta
egy olasz fogdán találta magát. Ekkor ismerkedett meg Giovanni Falcone-val.
Giovanni Falcone elszánt maffia-ellenes ügyész volt.
Buscetta úgy döntött, a lehető legtöbbet hozza ki a helyzetből, és édes bosszút áll
a Bestián.
Buscetta alkut kötött Giovanni Falcone-val, és gyakorlatilag mindent
elmondott neki a maffiáról. Bosszút akart állni Riinán, ezért részletesen beszámolt
a bűntettekről, így a maffiaellenes ügyészség több száz gyilkosság
engedélyezésével és elrendelésével gyanúsíthatta meg a Bizottság tagjait.
Mivel nem sikerült elvarrnia a Buscetta-szálat, Riina borzalmas
következményekkel nézett szembe. A hatóságok szorongatni kezdték őt és a
maffiát. Ám hiába tűnik reménytelennek a helyzet, még visszaszerezheted a
kontrollt: üsd fel a kézikönyvet, és lássuk, mennyire vagy bátor!
STRATÉGIA: NINCS KEGYELEM
Hogy mondjuk másképp, hogy nincs mit veszítened? Szabadság. Ha úgy érzed, az
ellenségeid győzni fognak, ideje felhagynod a finomkodással!
Veszélyes sarokba szorítani egy maffiavezért. Nem tudhatjuk, hogyan
reagál.
Buscetta dalolt, mint a pacsirta, Toto Riina körül pedig forró lett a levegő.
Falcone összesen 366 ember ellen adott ki elfogatóparancsot. Ez óriási szám.
Riina is szerepelt a listán, de sikerült megúsznia a letartóztatást. Az
alatta dolgozó alvezérek nagy része rosszabbul járt.
Toto Riina veszélyben érezte magát. Minden, amiért keményen dolgozott,
lépésről lépésre omladozni kezdett.
Fontos tárgyalássorozatra került sor, amit Maxi-perként ismerünk. Giovanni
Falcone vitte a prímet.
A Maxi-per legfőbb célja az volt, hogy a vádlottak padjára ültesse a teljes
maffiát.
Tehát mondhatjuk, hogy a per a maffia felszámolására irányult.
És ha a vezérek vezére vagy…
…Ez személyes ügy.
Sok maffiózó úgy vélte, Riinát bizonyára felmentik a politikai kapcsolatai miatt.
Tény és való, hogy 475 vádlottból 342 főt bűnösnek találtak, de néhány tucatnyian
elrejtőztek – így Toto Riina is.
Ezzel az ítélettel Falcone bizonyította, hogy a szicíliai maffia sem érinthetetlen.
A precedens neve az lett: „L’emergenza Pentiti” Ilyenkor egy maffiózó válik a vád
tanújává. Ezután Riina valamilyen módon meg akarta mutatni, hogy veszély
leselkedik a kollaboránsokra – hogy bármeddig elér a keze.
1992. Május 23-án a Maxi-per hőse, Giovanni Falcone visszatért Palermóba a
feleségével.
Érkezésüket azonnal jelentették. Falcone bátor döntést hozott. Ahelyett, hogy őrei
mögött bujkált volna, ő maga vezette a kocsiját a reptértől a vidéki házig.
Nem sejtette, hogy Riina és emberei bosszút forralnak.
Amint Falcone karavánja Capaci közelébe ért a csapda bezárult.
Falcone és felesége halálos sebeket kaptak, a robbanás pedig olyan hatalmas
volt, hogy a műszerek földrengést mértek.
Ám Riina még nem végzett. Két hónapra rá Falcone maffia-ellenes szövetségese, Paolo
Borsellino szintén meghalt egy robbantásban, az édesanyja háza előtt.
Riina világos üzenetet közölt.
Azt üzente: „Ha ujjat húzol velünk, nem érdekel, milyen poszton ülsz, és mennyien
védenek – meg fogunk ölni.”
Ám az elszánt és alapos Riina nem várt következményekkel szembesült.
Az olasz állam annyira szégyellte Falcone és Borsellino halálát, hogy 7000 katonát
küldött az instabil szicíliai helyzet rendezésére.
Fél évvel később Riina megmaradt bástyái ostrom alatt álltak. Egy rettegő barát
elvezette a zsarukat a rejtekhelyére, és a Bestiát… őrizetbe
vették.
A szicíliai vezérek vezérét, Salvatore Riinát két napja letartóztatták.
Miután a terror segítségével felépítette alvilági birodalmát, Riinát utolérte a
végzete.
Olyan volt, mint az Óz híres jelenetében: elhúzták a függönyt, és ott
állt egy vénember.
Mégis miféle veszélyt jelenthet?
Egyszerű farmer voltam, tisztességesen dolgoztam a földemen!
Salvatore Riinának négy gyereke van. Imádja őket!
Mindent és mindenkit szeret.
Óh… Igaz.
Miután a bűnszervezetek történetének egyik leghírhedtebb csoportját vezette,
Toto Riina a börtönkórházban hunyt el, egy nappal 87. születésnapja után. A végsőkig
rejtélyes maradt: sosem beszélt bűntetteiről, nem fedte fel üzleti és
politikai kapcsolatait.
Ha nem az árnyak közül szeretnél kegyetlenkedni, van egy másik módszer,
melynek révén a középpontba kerülhetsz… csakhogy nem épp jó
értelemben.
Következő alanyunk… John Gotti… a new yorki maffiavezér, aki elégette a
kézikönyvet, hogy a saját módján váljon sztárrá, és közben az egész szervezetét
tönkretette. Jöhet az elrettentő példa?